***Patokaea*, fejlődési kapocs a *Voltziales* és *Pinales* között**

Bóka K 1, Barbacka M 2,3, Pacyna G 4, Zdepska D 4, Ziaja J 2, Fijalkowska-Mader A 5, Sulej T 6, Philippe M 7

1 Növényszervezettani Tanszék, ELTE, Budapest

2 Botanikai Intézet, Lengyel Tudományos Akadémia, Krakkó

3 Növénytár, Magyar Természettudományi Múzeum, Budapest

4 Botanikai Intézet, Jagiello Egyetem, Krakkó

5 Lengyel Geológiai Intézet, Kielce

6 Paleobiológiai Intézet, Lengyel Tudományos Akadémia, Varsó

7 Lyon 1 Egyetem és CNRS, Lyon

A földi élet egyik mozgalmas időszaka volt a perm végén, triász idején végbemenő átalakulás. A növények képviselői közül a nyitvatermők előretörése volt jellemző. Mára kevés fajuk maradt fenn, többségük a tűlevelűek (*Pinales*) csoportba tartozik. Az ide tartozó élő formák ismerete ellenére homályos elképzelések vannak csupán kialakulásukról. A perm időszaki Voltziales és a jura időszakban megjelenő *Pinales* fajai anatómiailag jelentősen különböznek, az őket összekötő fejlődési formákról azonban keveset tudunk.



A lengyelországi Patoka lelőhelyről előkerült felső-Triász leletek ennek a hiánynak a kitöltésében adhatnak támpontokat. A vegetatív szervek (levél, fatest) és reproduktív részek (termőlevelek, magkezdemények, magok, hím tobozok, pollen) felépítése alapján egy új család került leírásra, amely a *Voltziales* és *Pinales* fejlődésmenetét világosabbá teheti.